नपा ने बाेरवेल कर ओवरहेड टैंक तक पाइप लाइन बिछाई
केंद्रीय प्रूफ स्थापना (सीपीई) को नगरपालिका ने पानी देने की शुरुआत कर दी। परिसर के लगभग 350 परिवारों के आवासों में पानी पहुंचेगा। इसके लिए सीपीई परिसर में एक बोरवेल खनन किया है। बोरवेल से ओवर हेड टैंक तक पाइप लाइन बिछाई गई है। इससे सीपीई आवासीय परिसर और कार्यालयों में आने वाली गर्मी में पेयजल का संकट नहीं होगा। इसी के साथ पुरानी इटारसी के वार्ड नंबर एक में तवा कालोनी गेट के पास नगरपालिका ने एक नलकूप का खनन किया।
नपाध्यक्ष सुधा अग्रवाल ने परिसर में जल सप्लाई शुरू करवाते हुए कहा कि आने वाले समय में हमारे सैनिक भाईयों को ऐसी कोई जरूरत होगी, नगरपालिका से पूरा सहयोग मिलेगा। उन्होंने बताया कि सीपीई परिसर में पानी को लेकर विधानसभा अध्यक्ष और सीपीई कमांडेंट के बीच पिछले दिनों रेस्ट हाउस में बातचीत हुई थी। सीपीई के कमांडेंट मेज़र जनरल डीएस जॉली ने कहा, नपा ने समय पर सीपीई को पानी मुहैया कराया। मुख्य नगर पालिका अधिकारी सुरेश दुबे ने बताया कि सीपीई को पानी देने में कुछ वैधानिक कठिनाइयां हमें और कुछ सीपीई प्रबंधन को भी आई , लेकिन उनका हल निकाल लिया गया। उन्होंने कहा कि नियम काम करने के लिए बनाए जाते हैं, काम में बाधा डालने के लिए नहीं। सीएमओ ने कहा कि सीपीई को नगरीय सीमा में लाने के प्रयास चल रहे हैं।
kas_Deva hin_Deva hin_Deva